Document ID: 32014D0745

KOMISIJOS ĮGYVENDINIMO SPRENDIMAS
2014 m. kovo 28 d.
kuriuo iš dalies keičiamos Sprendimo 98/536/EB nuostatos dėl nacionalinių etaloninių laboratorijų sąrašo
(pranešta dokumentu Nr. C(2014) 1920)
(2014/745/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1996 m. balandžio 29 d. Tarybos direktyvą 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių, panaikinančią direktyvas 85/358/EEB ir 86/469/EEB bei sprendimus 89/187/EEB ir 91/664/EEB (1), ypač į jos 14 straipsnio 1 dalies trečią pastraipą,
kadangi:
(1)
Direktyvoje 96/23/EB nustatytos medžiagų ir likučių grupių, išvardytų jos I priede, stebėsenos priemonės;
(2)
pagal Direktyvos 96/23/EB 14 straipsnio 1 dalį kiekviena valstybė narė turi paskirti bent vieną nacionalinę etaloninę laboratoriją, kuri būtų atsakinga už tam tikrų toje direktyvoje nustatytų užduočių vykdymą. Tame straipsnyje taip pat nustatyta, kad Komisija turi sudaryti tokių paskirtų laboratorijų sąrašą;
(3)
šiuo metu nacionalinių etaloninių laboratorijų likučiams aptikti sąrašas yra nustatytas Komisijos sprendimo 98/536/EB (2) priede;
(4)
tam tikros valstybės narės paskyrė papildomas nacionalines etalonines laboratorijas arba pakeitė paskirtas laboratorijas kitomis laboratorijomis. Be to, pakeisti tam tikrų Sprendimo 98/536/EB priede išvardytų laboratorijų kontaktiniai duomenys ir stebimų likučių grupės. Siekiant Sąjungos teisės aktų aiškumo ir nuoseklumo tikslinga atnaujinti to sprendimo priede pateiktą nacionalinių etaloninių laboratorijų sąrašą;
(5)
todėl Sprendimas 98/536/EB turėtų būti atitinkamai iš dalies pakeistas;
(6)
šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 98/536/EB priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje 2014 m. kovo 28 d.

Labels: 7
20
17
6